**Objavljeno u „Službenim novinama Grada Rijeke“ broj 15/18**

Na temelju članka 48. stavka 4. Zakona o predškolskom odgoju i obrazovanju (“Narodne novine” broj 10/97, 107/07 i 94/13) i članka 46. Statuta Grada Rijeke (“Službene novine Primorsko-goranske županije” broj 24/09, 11/10 i 5/13 i “Službene novine Grada Rijeke” broj 7/14, 12/17, 9/18 i 11/18-pročišćeni tekst), Gradsko vijeće Grada Rijeke, na sjednici 18. prosinca 2018. godine, donijelo je

**ODLUKU
o mjerilima za naplatu usluga Dječjeg vrtića More od roditelja-korisnika usluga**

**I. OPĆA ODREDBA**

**Članak 1.**

Ovom Odlukom utvrđuju se mjerila za naplatu usluga Dječjeg vrtića More (u daljnjem tekstu: Dječji vrtić) od roditelja-korisnika usluga.

**II. PROGRAMI DJEČJEG VRTIĆA**

**Članak 2.**

Dječji vrtić obavlja usluge predškolskog odgoja i obrazovanja te skrbi o djeci rane i predškolske dobi (u daljnjem tekstu: predškolski odgoj) ostvarivanjem sljedećih programa:

* redovitog programa njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi (u daljnjem tekstu: redoviti program),
* programa za darovitu djecu rane i  predškolske dobi,
* programa za djecu rane i  predškolske dobi s teškoćama u razvoju,
* programa na jeziku i pismu nacionalnih manjina,
* programa predškole.

Dječji vrtić može, pored programa iz stavka 1. ovoga članka, izvoditi i:

* programe ranog učenja stranih jezika te umjetničkog, kulturnog, vjerskog i sportskog sadržaja (u daljnjem tekstu: kraći programi),
* dodatne specifične sadržaje (sportske, umjetničke i druge sadržaje) u okviru redovitog programa iz stavka 1. podstavka 1. ovoga članka,
* druge programe u skladu s potrebama djece i zahtjevima roditelja.

**Članak 3.**

Redoviti program predškolskog odgoja, program za djecu rane i predškolske dobi s teškoćama u razvoju i program na jeziku i pismu nacionalnih manjina ostvaruju se u petodnevnom radnom tjednu kao:

* 10 satni program (cjelodnevni boravak),
* 6 satni program (poludnevni boravak).

Program za darovitu djecu ostvaruje se u okviru redovitog programa predškolskog odgoja (cjelodnevni boravak).

Program predškole organizira se u trajanju i prema rasporedu utvrđenom godišnjim planom i programom rada Dječjeg vrtića.

Programi iz članka 2. stavka 2. ove Odluke provode se u trajanju i prema rasporedu utvrđenom godišnjim planom i programom rada Dječjeg vrtića te u zavisnosti od interesa roditelja za pojedini program.

**III. MJERILA ZA NAPLATU USLUGE**

**Članak 4.**

Za obavljanje usluga programa iz članka 2. ove Odluke, puna mjesečna cijena programa Dječjeg vrtića za kalendarsku godinu izračunava se na osnovi ukupnih godišnjih rashoda i procijenjenog prosječnog godišnjeg broja korisnika usluga Dječjeg vrtića za kalendarsku godinu.

Ukupni godišnji rashodi iz stavka 1. ovoga članka obuhvaćaju troškove smještaja djece utvrđene Državnim pedagoškim standardom predškolskog odgoja i naobrazbe.

**Članak 5.**

Ukoliko su sredstva za programe javnih potreba na području predškolskog odgoja, utvrđenih člankom 50. stavkom 2. Zakona o predškolskom odgoju i obrazovanju osigurana u državnom proračunu, puna mjesečna cijena usluga programa iz članka 2. ove Odluke umanjuje se u visini iznosa utvrđenih Pravilnikom o načinu raspolaganja sredstvima državnog proračuna i mjerilima sufinanciranja programa predškolskog odgoja.

**Članak 6.**

Roditelj-korisnik usluga Dječjeg vrtića koji ima prebivalište na području grada Rijeke, sudjeluje u punoj mjesečnoj cijeni programa iz članka 2. stavka 1. podstavaka 1. i 4. ove Odluke, ovisno o mjesečnom dohotku po članu kućanstva i to:

|  |  |  |  |
| --- | --- | --- | --- |
| Dohodak po članu kućanstvamjesečno | Za cjelodnevniboravak | Za poludnevniboravak organiziran u posebnoj odgojnoj skupinipoludnevnogboravka | Za poludnevniboravak organiziran u odgojnoj skupini cjelodnevnog boravka |
| do 1/ do 1/3 prosječne mjesečne isplaćene neto plaće u RH u prethodnoj godini (za razdoblje I.-XII.) | 550,00 kn | 385,00 kn | 550,00 kn |
| od 1/3 do 1/2 prosječne mjesečne isplaćene neto plaće u RH u prethodnoj godini (za razdoblje I.-XII.) | 600,00 kn | 420,00 kn | 600,00 kn |
| više od 1/2 prosječne mjesečne isplaćene neto plaće u RH u prethodnoj godini (za razdoblje I.-XII.) | 720,00 kn | 504,00 kn | 720,00 kn |

Napomena: prosječna mjesečna isplaćena neto plaća u Republici Hrvatskoj utvrđuje se prema Priopćenju Državnog zavoda za statistiku Republike Hrvatske.

U slučaju kada samo jedan od roditelja-korisnika usluga i dijete imaju prebivalište na području grada Rijeke, njihovo sudjelovanje u punoj mjesečnoj cijeni usluga Dječjeg vrtića utvrđuje se sukladno stavku 1. ovoga članka.

**Članak 7.**

Roditelj-korisnik usluga Dječjeg vrtića koji nema prebivalište na području grada Rijeke kao i roditelj-korisnik usluga Dječjeg vrtića koji je strani državljanin, plaća punu mjesečnu cijenu usluga Dječjeg vrtića iz članka 2. stavka 1. ove Odluke.

Izuzetno od odredbe stavka 1. ovoga članka, roditelj-korisnik usluga:

* koji ima prebivalište na području jedinice lokalne samouprave koja je sklopila ugovor o međusobnim pravima i obvezama s Dječjim vrtićem, sudjeluje u cijeni usluga Dječjeg vrtića sukladno odluci predstavničkog tijela te jedinice lokalne samouprave,
* koji je strani državljanin s odobrenim stalnim boravkom u Republici Hrvatskoj i živi na području grada Rijeke, sudjeluje u cijeni usluga Dječjeg vrtića sukladno odredbama ove Odluke koje se primjenjuju za roditelja-korisnika usluge koji ima prebivalište na području grada Rijeke.

**Članak 8.**

Roditelj-korisnik usluga Dječjeg vrtića iz članka 2. stavka 2. ove Odluke plaća punu mjesečnu cijenu usluga.

**Članak 9.**

U tijeku jedne pedagoške godine, roditelj-korisnik usluga ima pravo da iz privatnih razloga svoje dijete ne vodi u Dječji vrtić najviše do dva mjeseca u kontinuitetu.

U razdoblju nekorištenja usluga Dječjeg vrtića, roditelj nema pravo svoje dijete povremeno dovoditi u Dječji vrtić.

Za vrijeme nekorištenja usluga Dječjeg vrtića u smislu stavka 1. ovoga članka, roditelj ne plaća mjesečnu cijenu usluga utvrđenu temeljem mjerila iz ove Odluke, već plaća naknadu od 200,00 kuna mjesečno.

**Članak 10.**

Pod dohotkom članova kućanstva u smislu članka 6. ove Odluke smatraju se sva primanja koja ostvaruju članovi kućanstva sukladno propisima o porezu na dohodak, umanjena za iznos poreza i prireza.

**Članak 11.**

Roditelj-korisnik usluga koji ima prebivalište na području grada Rijeke dužan je Dječjem vrtiću dostaviti dokaz o dohotku iz članka 10. ove Odluke.

Roditelj-korisnik usluga koji ne dostavi dokaz iz stavka 1. ovoga članka, sudjeluje u punoj mjesečnoj cijeni usluga Dječjeg vrtića u visini najvećeg iznosa utvrđenog u članku 6. stavku 1. ove Odluke.

**Članak 12.**

Na temelju mjerila utvrđenih ovom Odlukom, punu mjesečnu cijenu usluga Dječjeg vrtića iz članka 2. ove Odluke te mjesečno sudjelovanje koje plaća roditelj-korisnik usluga Dječjeg vrtića utvrđuje Gradonačelnik Grada Rijeke na prijedlog Upravnog vijeća Dječjeg vrtića.

**Članak 13.**

Mjesečno sudjelovanje roditelja-korisnika usluga s prebivalištem na području grada Rijeke u punoj mjesečnoj cijeni usluga Dječjeg vrtića, utvrđeno u smislu članka 6. ove Odluke, smanjuje se kako slijedi:

* roditelju-korisniku usluga koji koristi prava iz socijalne skrbi, sukladno odluci Gradskog vijeća Grada Rijeke kojom se uređuje socijalna skrb,
* roditelju-korisniku usluga Dječjeg vrtića iznos sudjelovanja u mjesečnoj cijeni usluga Dječjeg vrtića smanjuje se za drugo dijete za 30%, za treće dijete za 60%, a za četvrto i svako sljedeće dijete za 100%, pod uvjetom da su djeca upisana u Dječji vrtić i da su članovi istog kućanstva,
* za dane kada dijete odsustvuje iz Dječjeg vrtića zbog bolesti, o čemu roditelj-korisnik usluga dostavlja liječničku potvrdu, iznos dnevnog sudjelovanja u mjesečnoj cijeni usluga Dječjeg vrtića smanjuje se za 20%,
* za mjesece kada dijete boravi u Dječjem vrtiću do najviše tri sata dnevno zbog opservacije i utvrđivanja teškoća u njegovu razvoju, iznos sudjelovanja u mjesečnoj cijeni usluga Dječjeg vrtića smanjuje se za 70%.

Smanjenje mjesečne cijene usluga Dječjeg vrtića u smislu stavka 1. ovoga članka primjenjuje se i za roditelja-korisnika usluga iz članka 6. stavka 2. ove Odluke.

**Članak 14.**

Roditelj-korisnik usluga koji ima prebivalište na području grada Rijeke oslobađa se u potpunosti od mjesečnog sudjelovanja u punoj mjesečnoj cijeni usluga Dječjeg vrtića, za:

* program za djecu rane i predškolske dobi s teškoćama u razvoju,
* program predškole,
* poludnevni boravak organiziran u Kliničkom bolničkom centru Rijeka, Lokalitet Kantrida.

**Članak 15.**

Oslobođenje od sudjelovanja u punoj mjesečnoj cijeni usluga Dječjeg vrtića za program za djecu rane i predškolske dobi s teškoćama u razvoju i program predškole primjenjuje se i za roditelja-korisnika usluga iz članka 6. stavka 2. ove Odluke.

Oslobođenje od sudjelovanja u punoj mjesečnoj cijeni usluga Dječjeg vrtića poludnevnog boravka organiziranog u Kliničkom bolničkom centru Rijeka, Lokalitet Kantrida primjenjuje se i za roditelja-korisnika usluga iz članka 6. stavka 2. i članka 7. ove Odluke.

**IV. NAPLATA USLUGE**

**Članak 16.**

Roditelj-korisnik usluga plaća cijenu usluga Dječjeg vrtića na žiro račun Dječjeg vrtića.

**Članak 17.**

Dječji vrtić obračunava sudjelovanje roditelja-korisnika usluga Dječjeg vrtića u punoj mjesečnoj cijeni usluga Dječjeg vrtića na temelju mjesečnih očevidnika o prisustvu djece u Dječjem vrtiću.

Na temelju obračuna iz stavka 1. ovoga članka Dječji vrtić dostavlja račun svakom roditelju-korisniku usluga najkasnije do 10. dana u tekućem mjesecu za prethodni mjesec.

Roditelj-korisnik usluga Dječjeg vrtića dužan je platiti sudjelovanje u punoj mjesečnoj cijeni usluga Dječjeg vrtića na temelju računa iz stavka 2. ovoga članka najkasnije u roku od osam dana od primitka računa.

**Članak 18.**

Prilikom upisa djeteta u Dječji vrtić, roditelj je dužan uplatiti Dječjem vrtiću beskamatni predujam u visini iznosa sudjelovanja roditelja-korisnika usluga Dječjeg vrtića u punoj mjesečnoj cijeni usluge.

Uplaćeni predujam iz stavka 1. ovoga članka obračunava se zadnjim obračunom sudjelovanja roditelja-korisnika usluga u punoj mjesečnoj cijeni usluga Dječjeg vrtića prilikom ispisa djeteta iz Dječjeg vrtića.

**V. ZAVRŠNA ODREDBA**

**Članak 19.**

Ova Odluka stupa na snagu osmoga dana od dana objave u “Službenim novinama Grada Rijeke“.

KLASA: 021-05/18-01/187
URBROJ: 2170-01-16-00-18-2
Rijeka, 18. prosinca 2018.

**GRADSKO VIJEĆE GRADA RIJEKE
Predsjednik
Gradskog vijeća
Andrej Poropat, v.r.**

**Objavljeno u „Službenim novinama Grada Rijeke“ broj 15/18**

Na temelju članka 48. stavka 4. Zakona o predškolskom odgoju i obrazovanju (“Narodne novine” broj 10/97, 107/07 i 94/13) i članka 46. Statuta Grada Rijeke (“Službene novine Primorsko-goranske županije” broj 24/09, 11/10 i 5/13 i “Službene novine Grada Rijeke” broj 7/14, 12/17, 9/18 i 11/18-pročišćeni tekst), Gradsko vijeće Grada Rijeke, na sjednici 18. prosinca 2018. godine, donijelo je

**ODLUKU
o mjerilima za naplatu usluga Dječjeg vrtića Sušak od roditelja-korisnika usluga**

**I. OPĆA ODREDBA**

**Članak 1.**

Ovom Odlukom utvrđuju se mjerila za naplatu usluga Dječjeg vrtića Sušak (u daljnjem tekstu: Dječji vrtić) od roditelja-korisnika usluga.

**II. PROGRAMI DJEČJEG VRTIĆA**

**Članak 2.**

Dječji vrtić obavlja usluge predškolskog odgoja i obrazovanja te skrbi o djeci rane i predškolske dobi (u daljnjem tekstu: predškolski odgoj) ostvarivanjem sljedećih programa:

* redovitog programa njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi (u daljnjem tekstu: redoviti program),
* programa za darovitu djecu rane i  predškolske dobi,
* programa za djecu rane i  predškolske dobi s teškoćama u razvoju,
* programa na jeziku i pismu nacionalnih manjina,
* programa predškole.

Dječji vrtić može, pored programa iz stavka 1. ovoga članka, izvoditi i:

* programe ranog učenja stranih jezika te umjetničkog, kulturnog, vjerskog i sportskog sadržaja (u daljnjem tekstu: kraći programi),
* dodatne specifične sadržaje (sportske, umjetničke i druge sadržaje) u okviru redovitog programa iz stavka 1. podstavka 1. ovoga članka,
* druge programe u skladu s potrebama djece i zahtjevima roditelja.

**Članak 3.**

Redoviti program predškolskog odgoja, program za djecu rane i predškolske dobi s teškoćama u razvoju i program na jeziku i pismu nacionalnih manjina ostvaruju se u petodnevnom radnom tjednu kao:

* 10 satni program (cjelodnevni boravak),
* 6 satni program (poludnevni boravak).

Program za darovitu djecu ostvaruje se u okviru redovitog programa predškolskog odgoja (cjelodnevni boravak).

Program predškole organizira se u trajanju i prema rasporedu utvrđenom godišnjim planom i programom rada Dječjeg vrtića.

Programi iz članka 2. stavka 2. ove Odluke provode se u trajanju i prema rasporedu utvrđenom godišnjim planom i programom rada Dječjeg vrtića te u zavisnosti od interesa roditelja za pojedini program.

**III. MJERILA ZA NAPLATU USLUGE**

**Članak 4.**

Za obavljanje usluga programa iz članka 2. ove Odluke, puna mjesečna cijena programa Dječjeg vrtića za kalendarsku godinu izračunava se na osnovi ukupnih godišnjih rashoda i procijenjenog prosječnog godišnjeg broja korisnika usluga Dječjeg vrtića za kalendarsku godinu.

Ukupni godišnji rashodi iz stavka 1. ovoga članka obuhvaćaju troškove smještaja djece utvrđene Državnim pedagoškim standardom predškolskog odgoja i naobrazbe.

**Članak 5.**

Ukoliko su sredstva za programe javnih potreba na području predškolskog odgoja, utvrđenih člankom 50. stavkom 2. Zakona o predškolskom odgoju i obrazovanju osigurana u državnom proračunu, puna mjesečna cijena usluga programa iz članka 2. ove Odluke umanjuje se u visini iznosa utvrđenih Pravilnikom o načinu raspolaganja sredstvima državnog proračuna i mjerilima sufinanciranja programa predškolskog odgoja.

**Članak 6.**

Roditelj-korisnik usluga Dječjeg vrtića koji ima prebivalište na području grada Rijeke, sudjeluje u punoj mjesečnoj cijeni programa iz članka 2. stavka 1. podstavaka 1. i 4. ove Odluke, ovisno o mjesečnom dohotku po članu kućanstva i to:

|  |  |  |  |
| --- | --- | --- | --- |
| Dohodak po članu kućanstvamjesečno | Za cjelodnevniboravak | Za poludnevniboravak organiziran u posebnoj odgojnoj skupinipoludnevnogboravka | Za poludnevniboravak organiziran u odgojnoj skupini cjelodnevnog boravka |
| do 1/ do 1/3 prosječne mjesečne isplaćene neto plaće u RH u prethodnoj godini (za razdoblje I.-XII.) | 550,00 kn | 385,00 kn | 550,00 kn |
| od 1/3 do 1/2 prosječne mjesečne isplaćene neto plaće u RH u prethodnoj godini (za razdoblje I.-XII.) | 600,00 kn | 420,00 kn | 600,00 kn |
| više od 1/2 prosječne mjesečne isplaćene neto plaće u RH u prethodnoj godini (za razdoblje I.-XII.) | 720,00 kn | 504,00 kn | 720,00 kn |

Napomena: prosječna mjesečna isplaćena neto plaća u Republici Hrvatskoj utvrđuje se prema Priopćenju Državnog zavoda za statistiku Republike Hrvatske.

U slučaju kada samo jedan od roditelja-korisnika usluga i dijete imaju prebivalište na području grada Rijeke, njihovo sudjelovanje u punoj mjesečnoj cijeni usluga Dječjeg vrtića utvrđuje se sukladno stavku 1. ovoga članka.

**Članak 7.**

Roditelj-korisnik usluga Dječjeg vrtića koji nema prebivalište na području grada Rijeke kao i roditelj-korisnik usluga Dječjeg vrtića koji je strani državljanin, plaća punu mjesečnu cijenu usluga Dječjeg vrtića iz članka 2. stavka 1. ove Odluke.

Izuzetno od odredbe stavka 1. ovoga članka, roditelj-korisnik usluga:

* koji ima prebivalište na području jedinice lokalne samouprave koja je sklopila ugovor o međusobnim pravima i obvezama s Dječjim vrtićem, sudjeluje u cijeni usluga Dječjeg vrtića sukladno odluci predstavničkog tijela te jedinice lokalne samouprave,
* koji je strani državljanin s odobrenim stalnim boravkom u Republici Hrvatskoj i živi na području grada Rijeke, sudjeluje u cijeni usluga Dječjeg vrtića sukladno odredbama ove Odluke koje se primjenjuju za roditelja-korisnika usluge koji ima prebivalište na području grada Rijeke.

**Članak 8.**

Roditelj-korisnik usluga Dječjeg vrtića iz članka 2. stavka 2. ove Odluke plaća punu mjesečnu cijenu usluga.

**Članak 9.**

U tijeku jedne pedagoške godine, roditelj-korisnik usluga ima pravo da iz privatnih razloga svoje dijete ne vodi u Dječji vrtić najviše do dva mjeseca u kontinuitetu.

U razdoblju nekorištenja usluga Dječjeg vrtića, roditelj nema pravo svoje dijete povremeno dovoditi u Dječji vrtić.

Za vrijeme nekorištenja usluga Dječjeg vrtića u smislu stavka 1. ovoga članka, roditelj ne plaća mjesečnu cijenu usluga utvrđenu temeljem mjerila iz ove Odluke, već plaća naknadu od 200,00 kuna mjesečno.

**Članak 10.**

Pod dohotkom članova kućanstva u smislu članka 6. ove Odluke smatraju se sva primanja koja ostvaruju članovi kućanstva sukladno propisima o porezu na dohodak, umanjena za iznos poreza i prireza.

**Članak 11.**

Roditelj-korisnik usluga koji ima prebivalište na području grada Rijeke dužan je Dječjem vrtiću dostaviti dokaz o dohotku iz članka 10. ove Odluke.

Roditelj-korisnik usluga koji ne dostavi dokaz iz stavka 1. ovoga članka, sudjeluje u punoj mjesečnoj cijeni usluga Dječjeg vrtića u visini najvećeg iznosa utvrđenog u članku 6. stavku 1. ove Odluke.

**Članak 12.**

Na temelju mjerila utvrđenih ovom Odlukom, punu mjesečnu cijenu usluga Dječjeg vrtića iz članka 2. ove Odluke te mjesečno sudjelovanje koje plaća roditelj-korisnik usluga Dječjeg vrtića utvrđuje Gradonačelnik Grada Rijeke na prijedlog Upravnog vijeća Dječjeg vrtića.

**Članak 13.**

Mjesečno sudjelovanje roditelja-korisnika usluga s prebivalištem na području grada Rijeke u punoj mjesečnoj cijeni usluga Dječjeg vrtića, utvrđeno u smislu članka 6. ove Odluke, smanjuje se kako slijedi:

* roditelju-korisniku usluga koji koristi prava iz socijalne skrbi, sukladno odluci Gradskog vijeća Grada Rijeke kojom se uređuje socijalna skrb,
* roditelju-korisniku usluga Dječjeg vrtića iznos sudjelovanja u mjesečnoj cijeni usluga Dječjeg vrtića smanjuje se za drugo dijete za 30%, za treće dijete za 60%, a za četvrto i svako sljedeće dijete za 100%, pod uvjetom da su djeca upisana u Dječji vrtić i da su članovi istog kućanstva,
* za dane kada dijete odsustvuje iz Dječjeg vrtića zbog bolesti, o čemu roditelj-korisnik usluga dostavlja liječničku potvrdu, iznos dnevnog sudjelovanja u mjesečnoj cijeni usluga Dječjeg vrtića smanjuje se za 20%,
* za mjesece kada dijete boravi u Dječjem vrtiću do najviše tri sata dnevno zbog opservacije i utvrđivanja teškoća u njegovu razvoju, iznos sudjelovanja u mjesečnoj cijeni usluga Dječjeg vrtića smanjuje se za 70%.

Smanjenje mjesečne cijene usluga Dječjeg vrtića u smislu stavka 1. ovoga članka primjenjuje se i za roditelja-korisnika usluga iz članka 6. stavka 2. ove Odluke.

**Članak 14.**

Roditelj-korisnik usluga koji ima prebivalište na području grada Rijeke oslobađa se u potpunosti od mjesečnog sudjelovanja u punoj mjesečnoj cijeni usluga Dječjeg vrtića, za:

* program za djecu rane i predškolske dobi s teškoćama u razvoju,
* program predškole,
* poludnevni boravak organiziran u Kliničkom bolničkom centru Rijeka, Lokalitet Kantrida.

**Članak 15.**

Oslobođenje od sudjelovanja u punoj mjesečnoj cijeni usluga Dječjeg vrtića za program za djecu rane i predškolske dobi s teškoćama u razvoju i program predškole primjenjuje se i za roditelja-korisnika usluga iz članka 6. stavka 2. ove Odluke.

Oslobođenje od sudjelovanja u punoj mjesečnoj cijeni usluga Dječjeg vrtića poludnevnog boravka organiziranog u Kliničkom bolničkom centru Rijeka, Lokalitet Kantrida primjenjuje se i za roditelja-korisnika usluga iz članka 6. stavka 2. i članka 7. ove Odluke.

**IV. NAPLATA USLUGE**

**Članak 16.**

Roditelj-korisnik usluga plaća cijenu usluga Dječjeg vrtića na žiro račun Dječjeg vrtića.

**Članak 17.**

Dječji vrtić obračunava sudjelovanje roditelja-korisnika usluga Dječjeg vrtića u punoj mjesečnoj cijeni usluga Dječjeg vrtića na temelju mjesečnih očevidnika o prisustvu djece u Dječjem vrtiću.

Na temelju obračuna iz stavka 1. ovoga članka Dječji vrtić dostavlja račun svakom roditelju-korisniku usluga najkasnije do 10. dana u tekućem mjesecu za prethodni mjesec.

Roditelj-korisnik usluga Dječjeg vrtića dužan je platiti sudjelovanje u punoj mjesečnoj cijeni usluga Dječjeg vrtića na temelju računa iz stavka 2. ovoga članka najkasnije u roku od osam dana od primitka računa.

**Članak 18.**

Prilikom upisa djeteta u Dječji vrtić, roditelj je dužan uplatiti Dječjem vrtiću beskamatni predujam u visini iznosa sudjelovanja roditelja-korisnika usluga Dječjeg vrtića u punoj mjesečnoj cijeni usluge.

Uplaćeni predujam iz stavka 1. ovoga članka obračunava se zadnjim obračunom sudjelovanja roditelja-korisnika usluga u punoj mjesečnoj cijeni usluga Dječjeg vrtića prilikom ispisa djeteta iz Dječjeg vrtića.

**V. ZAVRŠNA ODREDBA**

**Članak 19.**

Ova Odluka stupa na snagu osmoga dana od dana objave u “Službenim novinama Grada Rijeke“.

KLASA: 021-05/18-01/187
URBROJ: 2170-01-16-00-18-3
Rijeka, 18. prosinca 2018.

**GRADSKO VIJEĆE GRADA RIJEKE
Predsjednik
Gradskog vijeća
Andrej Poropat, v.r.**